Staustuf Stadbriedemes-Palzem
D'Staustuf Stadbriedemes-Palzem läit um Kanalkilometer 229,87 vun der Musel tëscht der Lëtzebuerger Uertschaft Stadbriedemes an der däitscher Uertschaft Palzem. Den hydrostatesche Stauspigel ass bei 140,50 m (NG-L).

Si gouf vun 1962 bis 1964 am Kader vun der Kanaliséierung vun der Musel gebaut.

Elementer vun der Staustuf 
Vum Lëtzebuerger Uwänner bis un déi Däitsch Säit komme follgend Elementer hannereneen:
 Eng Schëffsschleis fir grouss Schëffer: D'Kummer vun der Schleis ass 170 m laang an 12 m breet; se huet eng Falhéicht vun 3,80 Meter. 
 Eng Bootsrutsch fir kleng Booter, z. B. Kayaken
 Eng Bootsschleis fir Sportsbooter
 E Wier mat:
 Enger Leeder fir Éilen bannen an engem Pilier an der Mëtt vum Wier
 Enger Fëschleeder
 Engem Lafwaasserkraaftwierk, dat vun der SEO bedriwwe gëtt.

Literatur 
 Anonyme, 2008: Sentier culturel Stadtbredimus. Brochure touristique, 23 p. 10 × 21 cm. Imprimerie Schomer-Turpel sàrl, Remich.
 Giuliani, Alfred, 1966: "Les centrales hydro-électriques de la Moselle." pp. 88–115 in: Le port de Mertert et la navigation de la Moselle. Société du port fluvial, Mertert.

Illustratiounen 

Schëffsschleisen
Musel
Barragen zu Lëtzebuerg
Hydroelektresch Zentralen
Gemeng Stadbriedemes
Bauwierker 1964
Energieproduktioun zu Lëtzebuerg
Verbandsgemeng Saarburg
Barragen an Däitschland